Polisieman-pa skiet glo seun se moordenaar dood | Maroela Media
'n 25-jarige verdagte is Dinsdag in die vroeë oggendure tydens 'n huisroof, waarin 'n jong man vermoor is, in Newslands West buite Durban doodgeskiet.
Kol. Thembeka Mbhele, polisiewoordvoerder van KwaZulu-Natal, het gesê die verdagte het omstreeks 03:00 op 'n huis, dié van 'n polisiebeampte, in Chippendale toegeslaan en toegang verkry.
"Die beampte was na bewering besig om te slaap toe hy sy 22-jarige seun om hulp hoor roep het. Hy het gaan ondersoek instel en gesien sy seun is besig om met die verdagte, wat met 'n mes gewapen was, te stoei en het gebloei," het Mbhele gesê.
Volgens Mbhele het die beampte vir sy vrou geskree om sy vuurwapen te bring, wat sy gedoen het. Die beampte het tussenbeide getree en die mes van die verdagte afgeneem, waarna die verdagte glo 'n vuurwapen uitgepluk het. "Daar is later vasgestel dat dié vuurwapen 'n speelgoedpistool is."
Die beampte het die verdagte op die grond neergepen totdat sy vrou sy vuurwapen gebring het, waarna die verdagte in die maag geskiet is. Hy is op slag dood.
"Die beampte se seun is na 'n nabygeleë hospitaal gehaas waar hy weens sy beserings beswyk het. Hy het 'n steekwond aan die linkerkant van sy liggaam opgedoen."
Daar is later vasgestel dat 'n hoëtroustel en selfone vermis word. Die moontlikheid word ondersoek dat die verdagte 'n medepligtige gehad het.
Die polisie ondersoek 'n saak van moord, huisroof en doen 'n geregtelike doodsondersoek. Niemand is nog in verband met die voorval in hegtenis geneem nie.
Jhb-motoriste gewaarsku oor dienslewering by lisensiekantore
Is ek verkeerd as ek se hy het die met voorver dagterade geskiet is dit nie moord nie
As moordenaars/inbrekers meer dikwels so vasgevat word, sal dit eers met "crime" begin beter gaan.
Hulle het altyd kwansuis regte maar wat van die wat aangeval word?
Sal graag die ondersoek wil volg en uitslag hoor. Indien die polisiebeampte pa vrygespreek word – skep dit 'n president vir soortgelyke voorvalle vorentoe. Dan kan enige persoon wat aangeval word, sy aanvaller vaspen en skiet. 'n Maagskoot waarborg meestal 'n aaklige dood. Jammer geen simpatie met die aanvaller nie.
Dit was n geveg van lewe en dood. Geen simpatie vd inbreker nie, die inbreker moes voorsien het toe hy inbreek dat hy doodgemaak kan word. Vir die beampte se seun wie oorlede is, my innige simpatie. Was dit nie vir die inbreker nie, sou jou seun nog geleef het.
Die inbreker is dood, fone en ander items is weg. Die polisie ondersoek die moontlikheid dat daar 'n medepligtige was. Mis ek iets hier of wat?